b'\n_START_ARTICLE_\nNational Polytechnic Institute\n_START_PARAGRAPH_\nAng National Polytechnic Institute o Instituto Polit\xc3\xa9cnico Nacional, dinadaglat na IPN, ay isa sa pinakamalaking pampublikong unibersidad sa Mehiko na may 171,581 mag-aaral sa antas sekundarya, di-gradwado at gradwado. Ito ang ikalawang pinakamahusay na unibersidad sa Mehiko sa dominyong teknikal at inhenyeriya ayon sa QS World University Rankings by Subject 2018.   Ito ay itinatag noong 1 Enero 1936 sa administrasyon ni Pangulong L\xc3\xa1zaro C\xc3\xa1rdenas del R\xc3\xado bilang tugon sa pagbibigay ng propesyonal na edukasyon sa mga marhinalisadong klase sa lipunan sa panahong iyon.  _NEWLINE_Ang IPN ay pangunahing nakabase sa Lungsod ng Mehiko at sa mga kalapit na bayan, ngunit may ilang mga instituto at pasilidad na nakakalat sa mahigit 22 estado .'